West Yorkshire
<s>West Yorkshire (čita se Zapadni Jorkšir) je ceremonijalna i metropolitanska grofovija na sjeveru Engleske.</s>

<s>Geografija 
West Yorkshire leži u regiji Yorkshire i Humber, ima površinu od 2029 km², na kojoj živi 2,226.058 stanovnika.</s><s>Graniči sa sjeveroistoka sa gofovijom North Yorkshire, sa jugoistoka sa Grofovijom South Yorkshire, sa sjeverozapada sa Grofovijom Lancashire, sa jugozapada sa Grofovijom Greater Manchester i sa juga sa Grofovijom Derbyshire.</s><s>Grad Wakefield u centru grofovije je administrativni centar.</s>

<s>Administrativno je podjeljen na 5 distrikta: City of Leeds, City of Wakefield, Kirklees, Calderdale i City of Bradford.</s><s>To je urbani kompleks koji se razvio u dubokim kotlinama rijeke Aire i njene pritoke Calder, koje se spuštaju sa Penninesa na zapadu do doline York na istoku.</s><s>West Yorkshire proteže se na sjever do pitoresknih dolina Airedale i Wharfedale.</s>

<s>Historija</s>

<s>Historija West Yorkshira čvrsto je vezana uz Yorkshir, koji iako nikad nije bio jedinstveni county dijeli 
zajedničku prošlost sa ostalim Yorkshirima, preko Dinastije York.</s><s>Današnji West Yorkshire nastao je nakon reforme lokalne uprave 1974. na temeljima starog Countya York, West Riding.</s>

<s>Između 1974. i 1986.</s><s>West Yorkshire bio je administrativna jedinica, od 1986. metropolitanski county izgubio je administrativnu funkciju, a njegovi konstitutivni okruzi postali su samostalne administrativne jedinice, ili unitarne jedinice.</s><s>West Yorkshire je danas geografski i ceremonijalni county bez administrativnih organa.</s>

<s>Tokom 18.. i 19. vijeka zahvaljajući obilju hidroenergije, a kasnije parnih mašina pokretanih ugljenom iz lokalnih rudnika, razvila se tekstilna industrija.</s><s>Tradicionalni tekstilni gradovi na brdovitom zapadu, među njima Huddersfield, Halifax i Bradford, odavno to više nisu, a i rudarstvo je u tom dijelu countya zamrlo.</s><s>Danas su u tom kraju, uključujući i okruge Calderdale i Kirklees, najvažnije privredne aktivnosti proizvodnja papira, ambalaže i mašinogradnja.</s>

<s>Po istočnom dijelu countya krajem 20. vijeka rudarstvo je također dramatično opalo, tako da danas posluje samo jedan rudnik pored grada Pontefracta.</s><s>Wakefield je jedini grad koji uz prehrambenu i mašinogradnju i nadalje ima snažnu tekstilnu industriju.</s>

<s>Leeds koji je ujedno i najveći grad Yorkshira i najveći trgovački i kulturni centar toga kraja, također je i snažan  industrijski centar.</s><s>Njegove tvornice proizvode elektroniku, kemikalije, namještaj, mašine i prehrambene artikle, pored tog on je grad brojnih izdavačkih kompanija i štamparija, važan financijski centar i grad sa dva univerziteta.</s>

<s>Izvori</s>

<s>Vanjske veze</s>

<s>West Yorkshire Combined Authority</s>

<s>Grofovije u Engleskoj
Yorkshire i Humber</s>

